Mark IX (tenk)
Mark IX je bio tenk Britanskog Carstva tokom Prvog svjetskog rata. Za razliku od prijašnjih tenkova, nema klasične topove i na svojim bokovima ima po dvoja vrata za izlazak pješadije. Smatra se prvim borbenim oklopnim transporterom korištenim na ratištu. Za transport pješadije na ratište je već prije isproban koncept sa tenkom Mark V* koji je bio neuspješan zbog loše ventilacije. Britanci nisu odustali od ideje da tenk sa sobom prevozi pješadija i popratnu opremu na ratište i dizajnirali su Mark IX. Dizajnirao ga je u septembru 1917. poručnik G. J. Rackham kao vozilo na gusjenicama slično tenku. Motor je smješten sprijeda, odmah iza vozačeve kabine. Tako smješteni motor omogućio je veliki prostor u stražnjem dijelu tenka u kojem se moglo prevoziti do 50 vojnika ili 10 tona opreme. Iz vozila se izlazilo na dvoja ovalna vrata koja su se nalazila na oba boka tenka. Zbog tereta u vozilu čime je dobiveno na težini, motor koji je ugrađen i u Mark V se pokazao preslab. Mark IX nikada nije korišten u borbama. Prvi primjerak je dovršen u oktobru 1918. kada je rat već bio pri kraju, a do kraja rata je izgrađeno ukupno 35 primjeraka. Amfibijska verzija testirana je poslije rata. Dobila je naziv "Mark IX Duck" (hrv. patka), a plutanje je omogućeno sa velikim zračnim bubnjevima pričvršćenim na bokove vozila.